Paul Arne Skajem

Paul Arne «Nuppen» Skajem (født 1. desember 1958 i Oslo) er en tidligere, norsk alpinist. Han konsentrerte seg om de tekniske disiplinene, og oppnådde sin beste mesterskapsplassering under VM 1982 i Schladming, der han ble nummer ni i slalåm. Han represneterte Idrettslaget Heming.

I verdenscupen oppnådde han fire plasseringer blant de ti beste. Det beste resultatet kom i storslalåm, da han 28. mars 1984 i sveitsiske Laax ble nummer fire i storslalåm. Han var bare åtte hundredels sekunder bak mannen på tredjeplass – den svenske legenden Ingemar Stenmark. Han deltok under vinter-OL for Norge i 1980 i Lake Placid med ellevteplass i slalåm og 24.-plass i storslalåm.

Han ble norsk mester i storslalåm i 1981 og i slalåm i 1983.

I dag eier og driver Skajem en planteskole på Ris i Oslo. Han arbeider også som ekspertkommentator i forbindelse med NRKs alpinsendinger.

Referanser

Eksterne lenker 
 
 Lettstelt hage for travel gartner – artikkel om Skajem på www.aftenposten.no

Norske alpinister
Norgesmestere i alpint
Ekspertkommentatorer (sport)
Deltakere for Norge under Vinter-OL 1980
Alpinister under Vinter-OL 1980
Personer fra Oslo